РЕПУБЛИКА СРПСКА 
ОКРУЖНО ЈАВНО ТУЖИЛАШТВО У ТРЕБИЊУ
Број предмета: Т16 0 КТ 0016060 26  
Требиње, 09.07.2026. године

ОСНОВНОМ СУДУ У ФОЧИ 


	На основу члана 43. став 2. тачка з) и у вези са чланом 241. Закона о кривичном поступку Републике Српске, п о д и ж е м


О П Т У Ж Н И Ц У

П р о т и в:
В.В..1981. 

	Што  је:
		
[bookmark: _GoBack]	Дана 23. и 24.04.2026. године у мјесту Караузовићи, општина Чајниче, ради крађе у државној шуми, у Одјелу 36, ПЈ Слатина, којом газдује и управља ШГ „Маглић“ Фоча, оборио стабла у количини већој од 5 м3, у намјери да оборена дрва продаје, а био је способан да схвати значај свог дјела и да управља својим поступцима, био је свјестан свог дјела чије извршење је хтио и био је свјестан да је његово дјело забрањено, на тај начин што је уз помоћ моторне тестере посјекао 17 стабала храста, укупне нето запремине од 11,94 м3, а након тога је дана 28.04.2026. године ангажовао О.Ђ. да радном машином „ЛКТ“ изврши извоз посјечених храстових трупаца на лагер који се налазио у непосредној близини регионалног пута Чајниче – Фоча, а полицијски службеници Полицијске станице Чајниче су дана 28.04.2026. године на поменутом лагеру затекли дрвне сортименте – трупце храста који нису били обиљежени шумарским чекићем, који су били припремљени за утовар, ту су затекли и О. Ђ. који је вршио извоз посјеченог храста, који је рекао полицијским службеницима да га је ангажовао осумњичени да изврши извоз поменутих посјечених стабала храста, на који начин је осумњичени причинио материјалну штету ЈПШ „Шуме Републике Српске“ а.д. Соколац, ШГ „Маглић“ Фоча  у износу од 1.844,01 КМ, припадници ПС Чајниче су потом издали Потврду о привременом одузимању предмета, број: 22-1-01-5/26 од 28.04.2026. године осумњиченом В.В. а Наредбом за депоновање и чување привремено одузетих предмета Основног суда у Фочи, број: 94 0 К 047667 24 Кпп од 08.05.2026. године привремено одузети трупци храста депоновани у депозиту стоваришта ЈПШ „Шуме Републике Српске“ а.д. Соколац, ШГ „Вучевица“ Чајниче. 

	Дакле, ради крађе у шуми оборио више стабала у количини већој од пет кубних метара, у намјери да их продаје. 

	Чиме да је починио кривично дјело Шумска крађа из члана 224а. став 2. Кривичног законика Републике Српске.

